Document ID: 32006R1784

32006R1784
L 337/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1784/2006 AL COMISIEI
din 4 decembrie 2006
de modificare a Regulamentului (CE) nr. 2037/2000 al Parlamentului European și al Consiliului în ceea ce privește utilizarea agenților de prelucrare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2037/2000 al Parlamentului European și al Consiliului din 29 iunie 2000 privind substanțele care diminuează stratul de ozon (1), în special articolul 2 a șaisprezecea liniuță teza a treia,
întrucât:
(1)
Tetraclorura de carbon, o substanță care diminuează stratul de ozon, figurează pe lista substanțelor controlate din grupa IV din anexa I la Regulamentul (CE) nr. 2037/2000 și, prin urmare, există limitări ale utilizării acesteia este în conformitate cu dispozițiile regulamentului menționat.
(2)
Ținând seama de noile informații și progresele tehnice comunicate de grupul de lucru în raportul său de activitate din luna octombrie 2004 cu privire la agenții de prelucrare din Protocolul de la Montreal privind substanțele care diminuează stratul de ozon (2), părțile la Protocolul de la Montreal au adoptat Decizia XVII/7 (3) cu ocazia celei de-a șaptesprezecea reuniuni din decembrie 2005. Mai concret, Decizia XVII/7 adaugă tetraclorura de carbon în tabelul A revizuit al Deciziei X/14, ca agent de prelucrare pentru producerea cianocobalaminei marcate cu izotopi radioactivi, medicament utilizat la diagnosticarea cauzelor probabile ale deficienței de vitamina B12.
(3)
În prezent, utilizarea tetraclorurii de carbon ca agent de prelucrare la fabricarea cianocobalaminei marcate cu izotopi radioactivi este interzisă în Uniunea Europeană în temeiul Regulamentului (CE) nr. 2037/2000. Pentru ca această utilizare specială să poată fi autorizată în conformitate cu decizia menționată anterior, adoptată recent în cadrul Protocolului de la Montreal, este necesară modificarea anexei VI la regulamentul respectiv.
(4)
Măsurile prevăzute de prezentul regulament sunt conforme cu avizul comitetului instituit de articolul 18 alineatul (1) din Regulamentul (CE) nr. 2037/2000,
ADOPTĂ PREZENTUL REGULAMENT:
Articolul 1
Anexa VI la Regulamentul (CE) nr. 2037/2000 se înlocuiește cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 decembrie 2006.

Labels: 1
5
20
7
3